# **MOLĖTŲ RAJONO SAVIVALDYBĖS IR**

VILNIAUS GEDIMINO TECHNIKOS UNIVERSITETO

## BENDRADARBIAVIMO SUTARTIS

**2022 m. ......................... d.**

**Molėtų rajono savivaldybė (toliau – Savivaldybė),** atstovaujama Savivaldybės mero **Sauliaus Jauneikos**, veikiančio pagal Molėtų rajono savivaldybės tarybos reglamentą, patvirtintą 2019 m. rugsėjo 29 d. sprendimu Nr. B1-179 „ Dėl Molėtų rajono savivaldybės tarybos veiklos reglamento patvirtinimo“ ir **Vilniaus Gedimino technikos universitetas** (toliau – Universitetas), atstovaujamas strateginės partnerystės prorektoriaus Ado Meškėno, veikiančio pagal pareigybės aprašymą, pripažindami, kad ekonominę ir mokslo pažangą lemia glaudūs mokslo ir studijų bei **savivaldos institucijų**, pramonės ir verslo įmonių ryšiai ir bendradarbiavimas, sudarė šią sutartį**:**

## I. bendrosios nuostatos

**1. Sutarties objektas** – Universiteto ir Savivaldybės bendradarbiavimas rengiant aukštos kvalifikacijos specialistus, organizuojant bendrus mokslinius tyrimus, dalyvaujant bendruose projektuose ir kitose veiklose, populiarinant inžinierinio profilio specialybes.

**II. šalių įsipareigojimai**

2. **Universitetas įsipareigoja:**

2.1. Mokslo ir studijų procese taikyti socialinių partnerių patirtį.

2.2 Informuoti Savivaldybę apie naujas studijų programas, specialistų kvalifikacijos kėlimo galimybes Universitete.

2.3. Partnerio teisėmis dalyvauti, įgyvendinant Savivaldybės Tūkstantmečio mokyklų programos Pažangos planą.

2.4. Rengiant studijų programas ir studijų baigiamuosius darbus, atsižvelgti į Savivaldybės siūlomas tematikas.

2.5. Siųsti studentus į Savivaldybės organizuojamas praktikas, pažintines ekskursijas.

2.6. Informuoti Savivaldybę apie organizuojamas mokslines konferencijas.

2.7. Kviesti Savivaldybę dalyvauti Universitete organizuojamose Karjeros dienose.

2.8. Teikti visokeriopą pagalbą Savivaldybei ieškant jaunų specialistų: informuoti studentus apie karjeros ir praktikos galimybes Savivaldybėje, rekomenduoti gabiausius studentus, padėti organizuoti studentų susitikimus su Savivaldybės atstovais.

2.9. Informuoti visuomenę apie Universiteto ir Savivaldybės bendradarbiavimą.

2.10. Pagal atskiras sutartis:

2.10.1. vykdyti Savivaldybei aktualius mokslinius tyrimus, teikti su moksline Universiteto veikla susijusias paslaugas;

2.10.2. rengti tęstinių studijų tobulinimo programas Savivaldybės specialistams.

2.10.3 Teikti mokymo, kvalifikacijos kėlimo paslaugas.

**3. Savivaldybė įsipareigoja:**

3.1. Informuoti Universitetą apie specialistų poreikį bei teikti atsiliepimus apie Savivaldybėje dirbančių absolventų pasiekimus.

3.2. Kviesti Universiteto darbuotojus dalyvauti Savivaldybės organizuojamuose seminaruose bei specialistų tobulinimo kursuose.

3.3. Organizuoti Universiteto studentų praktikas bei pažintines ekskursijas Savivaldybėje.

3.4. Esant poreikiui ir galimybei, teikti rekomendacijas ar vadovauti studentams rengiant akademinius darbus (kursinius, baigiamuosius).

3.5. Pagal galimybes prisidėti prie studijų programų tobulinimo ar naujų programų kūrimo, skaityti paskaitas studentams aktualiomis temomis.

3.6. Informuoti visuomenę apie Universiteto ir Savivaldybės bendradarbiavimą.

3.7. Pagal poreikį konsultuoti Universitetą įrengiant mokomąsias laboratorijas, įsigyjant mokslo ir mokymo metodinę medžiagą.

**III. Sutarties įgyvendinimo ir galiojimo sąlygos**

4. Šalys bendradarbiauja teikdamos abipuses konsultacijas ir apsikeisdamos informacija. Bendradarbiavimas vykdomas ir kitomis formomis, remiantis geranoriškumo principu, siekiant, kad būtų kuo efektyviau realizuojami šios sutarties tikslai.

5. Už sutarties vykdymą šalys skiria šiuos atsakingus asmenis:

5.1. Universitetas –

5.2. Savivaldybė –

6. Jei tikslinga, sutarčiai įgyvendinti sudaromi bendradarbiavimo priemonių planai, kurie yra pasirašomi kaip šios sutarties priedai ir tampa neatskiriama sutarties dalimi.

7. Visi šios sutarties pakeitimai, papildymai ir priedai galioja, jei yra sudaryti raštu ir pasirašyti abiejų Šalių.

8. Sutartis įsigalioja nuo jos pasirašymo ir galioja 5 metus nuo sutarties pasirašymo datos.

9. Sutartis gali būti nutraukta bet kurios šalies iniciatyva, įspėjus kitą šalį prieš 30 (trisdešimt) kalendorinių dienų.

10. Sutartis pasirašoma kvalifikuotais elektroniniais parašais.

IV. Šalių adresai, rekvizitai ir parašai

**Vilniaus Gedimino technikos universitetas Molėtų rajono savivaldybė**

##### Saulėtekio al. 11, LT-10223 Vilnius Vilniaus g. 44, LT-33140, Molėtai

Tel. (8 5) 2745030, faks. (8 5) 2700112 Tel. (8 383 54 761

El. paštas: vilniustech@vilniustech.lt El. paštas: savivaldybe@moletai.lt

Kodas 111950243 Kodas 188712799

Strateginės partnerystės prorektorius Meras

Adas Meškėnas Saulius Jauneika